MNB azonosító: **R21**

**MÓDSZERTANI SEGÉDLET**

**Éven túli lejáratú követelések és tartozások esedékességi bontása**

**– egyéb monetáris intézmények**

# I. Általános tudnivalók

### Az adatszolgáltatásban szerepeltetendő ügyletek

### Az adatszolgáltatásban az M04/M14 adatszolgáltatások 01. tábláiban jelentett nem rezidensekkel szemben fennálló éven túli eredeti lejáratú tartozásokat, és az R10 adatszolgáltatás KONZ jelű tábláiban jelentett rezidensek nem rezidensekkel szemben fennálló tartozások illetve ezeket csökkentő követelések esedékesség szerinti bontását kell megadni.

## Lejárati bontás

## A lejáratot a futamidő végéig havi bontásban kell megadni EEEEHH formátumban.

## Egyezőség az esedékességi bontás alapjául szolgáló táblákkal

a) Az adatszolgáltatás LEJ1 táblájában az „a”-b” oszlopok (rezidens adós törzsszáma, devizanem) alapján beazonosított hitelek esedékesség („c” oszlop) szerint összesített állományának („d” oszlop) meg kell egyezniük az ugyanazon azonosító adatokkal ellátott konzorciális hitel KONZK1 táblában jelentett hóvégi záró állományával.

b) Az adatszolgáltatás HLEJ2 táblájában az „a”-„c” (instrumentum, konzorciális-e, devizanem) illetve „f” (rezidens adós törzsszáma) oszlopok alapján beazonosított hitelek esedékesség („d” oszlop) szerint összesített állományának instrumentumkód = TR10T esetén meg kell egyezniük a KONZT1, instrumentumkód ≠ TR10T esetén pedig az M04 01. táblákban ugyanazon azonosító adatokkal ellátott hitelek hóvégi záró állományával.

c) Az adatszolgáltatás HLEJ3 táblájában az „a”-„c” oszlopok alapján beazonosított instrumentumra vonatkozóan a feltüntetett adatok esetében az instrumentum, konzorciális-e és devizanemenként összesített állományoknak meg kell egyezniük az adott instrumentumra vonatkozóan az M04 01. táblában ugyanazon instrumentum kóddal, konzorciális-e jelzővel és devizanemben jelentett hóvégi záró állományokkal.

# II. A táblák kitöltésével kapcsolatos részletes tudnivalók, az adatok összeállításának módja

**LEJ1 tábla: Éven túli lejáratú nyújtott konzorciális hitelek után fennálló követelések esedékesség szerinti bontása**

Ebben a táblában kell jelenteni az R10 adatszolgáltatás KONZK1 – Rezidens hitelintézet részvétele nem rezidens fizető ügynök közreműködésével rezidens végső hitelfelvevő részére nyújtott konzorciális hitelekben –táblájában részletezett éven túli lejáratú konzorciális hitelkövetelések hó végi állományainak esedékességi bontását.

A konzorciális hitelekre vonatkozóan – a KONZK1 tábla jelentési módszerével azonosan – hitelenként kell elvégezni az esedékességi bontást.

”a”-„b” oszlop: Ezek az oszlopok a hitelek azonosítására szolgálnak, amelyekben feltüntetett adatoknak meg kell egyezniük az adott hitelre vonatkozóan a KONZK1 tábla „c”és „g” oszlopaiban megadott adataival.

„c” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban.

A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. Az „c” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„d” oszlop: itt kell rögzíteni az „c” oszlopban megadott hónapban esedékes állományokat.

### HLEJ2 tábla: Éven túli lejáratú konzorciális és államilag garantált hitelek, valamint a többségi állami tulajdonú adatszolgáltatók egyéb hitelei után fennálló tartozások esedékesség szerinti bontása

## Ebben a táblában kell jelenteni az R10 adatszolgáltatás KONZT1 – nem rezidens hitelintézet részvétele a rezidens fizető ügynök hitelintézet közreműködésével rezidens végső hitelfelvevő részére nyújtott konzorciális hitelben – táblájában, valamint az M04/M14 adatszolgáltatások 01. tábláiban részletezett – konzorciális, államilag garantált hitelek, valamint a többségi állami tulajdonú adatszolgáltatók éven túli lejáratú egyéb hiteltartozások hó végi állományainak esedékességi bontását.

A HLEJ2 táblában részletezendő hitelekre vonatkozóan – a KONZT1 és az M04/M14 01. jelentési módszerével azonosan – hitelenként kell elvégezni az esedékességi bontást.

„a”-„c” és „f” oszlop: Ezek az oszlopok a hitelek azonosítására szolgálnak, amelyekben feltüntetett adatoknak meg kell egyezniük az adott hitelre vonatkozóan:

* a M04/M14 01. tábla „1” Instrumentum típus, „8” Konzorciális-e, „5” Eredeti devizanem oszlopaiban megadott adataival, amennyiben „6” Eredeti lejárat ≠ üres vagy 0-1EV
* KONZT1 tábla hitelének részletezésekor az adatszolgáltatás „a” oszlopában TR10T kódot kell alkalmazni, és a „a”-„c” és „f” oszlopok szerint összegzett esedékes állományoknak meg kell egyezniük a KONZT1 tábla „c” rezidens hitelfelvevő törzsszáma, és „g” devizanem oszlopai szerinti záró állománnyal („q” oszlop), amennyiben az „a” lejárat=H.

„d” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. A „d” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„e” oszlop: itt kell rögzíteni az „d” oszlopban megadott hónapban esedékes állományokat.

### HLEJ3 tábla: Éven túli lejáratú egyéb hitelek, lekötött bankbetétek, kereskedelmi hitelek, pénzügyi lízingek, repó és egyéb tartozások után fennálló tartozások esedékesség szerinti bontása

Ebben a táblában kell jelenteni az M04/M14 adatszolgáltatások 01. tábláiban részletezett éven túli eredeti lejáratú tartozások hó végi állományainak esedékességi bontását.

A részletezendő éven túli tartozásokra vonatkozóan – az M04/M14 01. tábla jelentési módszerével azonosan – instrumentumonként és devizanem összesítésben kell elvégezni az esedékességi bontást.

„a”-„c” oszlop: Ezek az oszlopok az instrumentum és devizanem azonosítására szolgálnak, amelyekben feltüntetett adatoknak meg kell egyezniük:

A táblában egy adott instrumentum és devizanemre vonatkozóan annyiszor kell kitölteni az „a”-„c” oszlopokhoz tartozó sorokban az azonosító adatokat, ahány lejárati esedékes időpont és állomány miatt a „d”, illetve „e” oszlopok kitöltésében érintett az adatszolgáltató.

„d” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. A „d” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„e” oszlop: itt kell rögzíteni a „e” oszlopban megadott hónapban esedékes állományokat.